**PRILOG: Ugovor o obradi osobnih podataka**

Pretplatnik \_\_\_\_\_\_\_\_\_\_\_\_\_\_\_\_ (Naziv pravne osobe), s upisanim sjedištem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , OIB: \_\_\_\_\_\_\_\_\_\_\_\_\_ , zastupan od strane \_\_\_\_\_\_\_\_\_\_\_\_\_\_\_\_\_\_\_\_\_ , (u daljnjem tekstu "**Voditelj obrade**")

i

Pružatelj usluga E-RAČUNI d.o.o. Varaždinska ulica I odvojak 11, Jalkovec (Grad Varaždin), OIB: 86196084068 (u daljnjem tekstu "**Izvršitelj obrade**")

dogovaraju uvjete obrade i zaštite osobnih podataka u vezi s obradom osobnih podataka, pri čemu Pretplatnik djeluje kao Voditelj obrade, a trgovačko društvo E-RAČUNI d.o.o. kao Izvršitelj obrade, kako bi se ispunile obveze usluge u okviru ugovora kojim se reguliraju međusobna prava i obveze u vezi s korištenjem online Proizvoda/usluga trgovačkog društva E-RAČUNI d.o.o.

te u tu svrhu sklapaju sljedeći

**UGOVOR O OBRADI OSOBNIH PODATAKA**

**Članak 1. (Svrha Ugovora)**

(1) Predmet ovog ugovora je uređenje ugovorne obrade osobnih podataka.

(2) Izvršitelj obrade obavlja zadatke obrade osobnih podataka za Voditelja obrade, a Voditelj obrade odgovoran je za zakonitost obrade podataka prema članku 6. stavku 1. Opće uredbe o zaštiti osobnih podataka.

(3) Voditelj obrade osigurava i isključivo je odgovoran da se obrada svih osobnih podataka temelji na zakonitom pravnom osnovu. Odredbe ovog Ugovora primjenjive su na sve aktivnosti koje se poduzimaju u svezi s korištenja Proizvoda/usluga Izvršitelja obrade od strane Izvršitelja obrade, njegovih zaposlenika ili agenata u pogledu osobnih podataka koji potječu od Voditelja obrade, koji su prikupljeni za Voditelja obrade ili koji se obrađuju u ime Voditelja obrade.

(4) Izvršitelj obrade osigurava da je ovlašten obavljati aktivnosti navedene u članku 3. ovog Ugovora i da ispunjava sve zakonske uvjete. Izvršitelj obrade obrađuje osobne podatke u okviru pružanja online Proizvoda/usluge te u skladu s uputama Voditelja obrade danima u okviru usluge koja se pruža.

(5) Prije sklapanja ovog Ugovora o obradi osobnih podataka, Voditelj obrade se obvezuje sklopiti Pretplatu za korištenje usluga i/ili Proizvoda Izvršitelja obrade te je navedeno preduvjet za sklapanje ovog Ugovora o obradi osobnih podataka.

**Članak 2. (Predmet Ugovora)**

(1) S ciljem provođenja obrade u skladu s člankom 28. GDPR-a, Voditelj obrade u aplikaciji Izvršitelja obrade unosi sljedeće osobne podatke:

* popis klijenata,
* popis dobavljača,
* imena i prezimena zaposlenika,
* broj radnih sati,
* ukupan broj odrađenih punih radnih sati i nepunih radnih sati s naznakom vrste odrađenog radnog vremena,
* broj odrađenih prekovremenih sati,
* broj neodrađenih sati za koje se vrši nadoknada iz sredstava poslodavca, s naznakom vrste nadoknade,
* broj neodrađenih radnih sati za koje se vrši nadoknada iz sredstava drugih organizacija, poslodavaca i ustanova, s naznakom vrste nadoknade,
* broj neodrađenih radnih sati za koje se ne vrši nadoknada plaće,
* brojevi bankovnih računa,
* iznos bruto plaća,
* naziv zanimanja,
* te ostale podatke čiju obradu zakon nalaže za zakonito i pravilno vođenje poslovanja, prodaje, maloprodaje, veleprodaje, web prodaje, servisa, proizvodnje, vođenja termina, komunikacije s kupcima i dobavljačima, izmjene e-dokumenata B2B, B2G, e-porezi, *business reportinga*, računovodstva, revizije, obračuna PDV-a i drugih poreza, obračuna plaće, evidencije prisustva, kadrovske evidencije i druge relevantne podatke za vođenje poslovnih knjiga, odnosno računovodstva poslovnih subjekata u Republici Hrvatskoj.

(2) Osobni podaci navedeni u prethodnom stavku dio su baze podataka poslovno računovodstvenog programa (ERP).

**Članak 3. (Svrha Izvršitelja obrade)**

(1) Izvršitelj obrade obavlja sljedeće zadatke za Voditelja obrade:

* razvoj, testiranje i održavanje računalnog programa za vođenje poslovanja i računovodstva poslovnih subjekata, otklanjanje grešaka u programu, korisnička podrška, edukacija korisnika, internet hosting podatkovne baze i internet hosting programske opreme, održavanje servera, održavanje *networka* na kojem radi softver, redovita izrada backupa podataka.

**Članak 4. (Obveze Izvršitelja obrade)**

(1) Izvršitelj obrade dužan je postupati s primljenim osobnim podacima sukladno odredbama GDPR-a i Zakona o provedbi Opće uredbe o zaštiti podataka, a posebno koristiti te osobne podatke isključivo u svrhu utvrđenu člankom 3. ovog Ugovora.

(2) S obzirom na dostupnu tehnologiju i troškove provedbe, opseg, kontekst i svrhu obrade, Izvršitelj obrade poduzima sve razumne mjere, uključujući tehničke i organizacijske mjere, kako bi osigurao adekvatan stupanj sigurnosti u odnosu na rizik i kategoriju osobnih podataka koji se trebaju zaštititi.

(3) Izvršitelj obrade i njegovi zaposlenici osiguravaju povjerljivost u vezi s osobnim podacima obrađenima sukladno ovom Ugovoru. Ova odredba ostaje na snazi i nakon prestanka Ugovora, bez obzira na razlog prestanka.

(4) U pogledu osiguravanja prava ispitanika, ako ispitanik zatraži ostvarenje svojih prava izravno od Izvršitelja obrade, Izvršitelj obrade će sve zahtjeve ispitanika proslijediti Voditelju obrade koji ih je dužan procesuirati i postupiti u skladu s relevantnom regulativom. Izvršitelj obrade neće postupiti neovisno o Voditelju obrade, već će ispitanika uputiti bez odlaganja Voditelju obrade i pričekati upute Voditelja obrade kako postupiti.

(5) U slučaju da je klijent Voditelja obrade obrt, odnosno fizička osoba, Voditelj obrade se obvezuje da svom klijentu preda sve podatke koje vodi kod Izvršitelja obrade u elektronskom obliku.

(6) U skladu s prethodnim stavkom ovog članka, voditelj obrade nadoknadit će izvršitelju obrade troškove koji su izvršitelju obrade nastali davanjem podrške voditelju obrade u ispunjenju zahtjeva i prava ispitanika.

**Članak 5. (Zaštita i nadzor)**

(1) Potpisivanjem ovog ugovora ugovorne strane se obvezuju osigurati odgovarajuće postupke i mjere u skladu s relevantnim odredbama GDPR-a.

(2) Izvršitelj djeluje u skladu s pravnim zahtjevima iz područja zaštite osobnih podataka i neće prenositi ili činiti dostupnim trećima podatke koji potječu od Voditelja obrade. Izvršitelj obrade će poduzeti mjere u skladu s industrijskim sigurnosnim standardima i standardima na području informacijske sigurnosti kako bi se podaci i dokumenti adekvatno zaštitili od neovlaštenog pristupa i drugih rizika za tajnost i cjelovitost podataka.

(3) Ugovorne strane posebno dogovaraju da će Izvršitelj obrade:

* čuvati osobne podatke u zaključanim prostorijama,
* čuvati osobne podatke u prostoriji koja je zaštićena videonadzorom i protuprovalnim sustavom,
* osigurati da se osobni podaci prenesu e-mailom u šifriranim prilozima,
* osigurati da se prijenos osjetljivih osobnih podataka telekomunikacijskim mrežama štiti kriptografijom i elektroničkim potpisom,
* osigurati da se osobni podaci obrađuju samo od strane posebno ovlaštenih zaposlenika Izvršitelja obrade.

(4) Prije početka obrade podataka te tijekom trajanja obrade, Voditelj obrade može tražiti informacije od Izvršitelja obrade, a Izvršitelj obrade se obvezuje pružiti mu adekvatne informacije kako bi dokazao usklađenost sa svojim zakonskim obvezama u pogledu zaštite osobnih podataka. Ako iznimno Voditelj obrade smatra da informacije koje su mu dane nisu dostatne, može zahtijevati da se provede nadzor od strane neovisnih stručnjaka, da se usvoje i provjeravaju odgovarajući industrijski certifikati ili rezultati interne revizije.

(5) Voditelj obrade će kontrolirati rad Izvršitelja obrade samo u mjeri u kojoj je to potrebno kako se ne bi nepotrebno ometalo poslovanje Izvršitelja obrade.

(6) Temeljem usmenog, pismenog ili elektroničkim putem dostavljenog zahtjeva Voditelja obrade, Izvršitelj obrade će, uzimajući u obzir prirodu posla koju obavlja kako se ne bi nepotrebno ometalo poslovanje, u razumnom roku obavijestiti Voditelja obrade o relevantnim informacijama vezanima uz nadzor nad Izvršiteljevim tehničkim i organizacijskim mjerama.

(7) Voditelj obrade naknadit će Izvršitelju obrade troškove koji su nastali u okviru nadzora rada Izvršitelja.

**Članak 6. (Odabir i ugovaranje podizvršitelja)**

(1) U okviru svojih ugovornih obveza, Izvršitelj obrade može koristiti usluge daljnjih podizvršitelja. Izvršitelj obrade će pažljivo odabrati podizvršitelje prema kriteriju njihove pouzdanosti i mogućnosti da ispune zahtjeve sigurnosti i povjerljivosti obrade. Kod odabira podizvršitelja, izvršitelj će osigurati da je Voditelj obrade u mogućnosti izravno ostvarivati svoja prava prema ovom Ugovoru. Ako su odabrani podizvršitelji iz trećih zemalja, izvršitelj obrade će osigurati da takvi podizvršitelji osiguraju odgovarajuću razinu zaštite osobnih podataka (primjerice, sklapanjem ugovora temeljenog na standardnim ugovornim klauzulama Europske unije). Na zahtjev voditelja obrade, Izvršitelj obrade će dokazati da su takvi ugovori sklopljeni s podizvršiteljima.

(2) Kad Izvršitelj obrade ugovori s trećom stranom obavljanje pomoćnih poslova, to se neće smatrati podizvršiteljem u smislu odredbi ovog Ugovora. U takve pomoćne poslove ubrajaju se primjerice usluge usluge fizičke sigurnosti i telekomunikacijske usluge koje nisu u svezi s uslugama koje Izvršitelj obrade na temelju ovog Ugovora pruža Voditelju obrade.

**Članak 7. (Odgovornosti Voditelja obrade)**

(1) Potpisivanjem ovog ugovora, Voditelj obrade potvrđuje da se njegovi podaci mogu slobodno obrađivati u skladu sa svim zakonskim odredbama o zaštiti podataka, uključujući GDPR-om, prilikom korištenja aplikacije Pružatelja usluga. Voditelj obrade daje izričitu privolu i uputu za obradu svojih osobnih podataka.

(2) Voditelj obrade može u bilo kojem trenutku povući tu privolu, pri čemu Ugovor prestaje, a Izvršitelj obrade više ne može pružati uslugu. Osnova za obradu osobnih podataka je ugovoreno korištenje Proizvoda i usluga Pružatelja usluga.

(3) Voditelj obrade isključivo, u cijelosti i bez iznimke, odgovara za točnost, integritet, sadržaj i pouzdanost osobnih podataka koje obrađuje Izvršitelj obrade te zakonitost obrade, odnosno za obradu osobnih podataka na zakonitoj pravnoj osnovi.

(4) Ugovorne strane nastojat će mirnim putem riješiti sve eventualne sporove proizašle iz ovog ugovora o obradi osobnih podataka. Međutim, ako mirno rješenje spora ipak neće biti moguće, nadležan je sud u Varaždinu za rješavanje spora, a za ugovor je mjerodavno pravo Republike Hrvatske.

**Članak 8. (Trajanje ugovora)**

Ovaj ugovor stupa na snagu kada ga potpišu obje ugovorne strane. Ugovor je važeći samo ako Voditelj obrade sklopi pretplatnički ugovor koji se odnosi na korištenje Proizvoda i/ili usluga Izvršitelja obrade/Pružatelja usluga.

**E-RAČUNI d.o.o.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum potpisa:

**VODITELJ OBRADE/PRETPLATNIK**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum potpisa: